Rashmika Mandanna: ವೈರಲ್ ಆಗುತ್ತಿದೆ ರಶ್ಮಿಕಾರ ಹೊಸ ವರ್ಕೌಟ್ ವಿಡಿಯೋ..! ಕೊಡಗಿನ ಕುವರಿ ರಶ್ಮಿಕಾ ಮಂದಣ್ಣ ಸಿಕ್ಕಾಪಟ್ಟೆ ಫಿಟ್ನೆಸ್ ಫ್ರೀಕ್ ಅನ್ನೋದು ಗೊತ್ತೇ ಇದೆ. ಅವರ ಹಳೇ ವರ್ಕೌಟ್ ವಿಡಿಯೋ ನೋಡಿದರೆ ಅದು ಅರ್ಥವಾಗುತ್ತದೆ. ಈಗಲೂ ಸಹ ರಶ್ಮಿಕಾ ಲಾಕ್ಡೌನ್ನಲ್ಲಿ ವ್ಯಾಯಾಮ ಮಾಡುತ್ತಾ ಬೆವರಿಳಿಸುತ್ತಿದ್ದಾರೆ. ರಶ್ಮಿಕಾ ಮಂದಣ್ಣ ಸಾಮಾಜಿಕ ಜಾಲತಾಣದ ಮೂಲಕ ತಮ್ಮ ಅಭಿಮಾನಿಗಳೊಂದಿಗೆ ಸದಾ ಸಂಪರ್ಕದಲ್ಲಿರುತ್ತಾರೆ. ಸೋಶಿಯಲ್ ಮೀಡಿಯಾದಲ್ಲಿ ತುಂಬಾ ಸಕ್ರಿಯವಾಗಿರುವ ರಶ್ಮಿಕಾ ಅವರ ಫಿಟ್ನೆಸ್ ವಿಡಿಯೋಗಳು ಆಗಾಗ ವೈರಲ್ ಆಗುತ್ತಿರುತ್ತವೆ. ಈಗಲೂ ಸಹ ಲಿಲ್ಲಿ ತಮ್ಮ ಇನ್ಸ್ಟಾಗ್ರಾಂ ಸ್ಟೋರೀಸ್ನಲ್ಲಿ ಒಂದು ವಿಡಿಯೋ ಹಂಚಿಕೊಂಡಿದ್ದು, ಅದು ವೈರಲ್ ಆಗುತ್ತಿದೆ. ರಶ್ಮಿಕಾ ತಮ್ಮ ಮನೆಯಲ್ಲಿ ತೂಕ ಎತ್ತುವ ವ್ಯಾಯಾಮ ಮಾಡುತ್ತಿದ್ದಾರೆ. ಈ ವಿಡಿಯೋದಲ್ಲಿ ಇದೊಂದು ಸಾಧಾರಣ ವ್ಯಾಯಾಮ ಆಗಿದ್ದರೂ, ರಶ್ಮಿಕಾ ಅವರ ಈ ಹಿಂದಿನ ವರ್ಕೌಟ್ ವಿಡಿಯೋ ನೋಡಿದರೆ, ಅಬ್ಬಾ ಎನಿಸುತ್ತದೆ. ಅಷ್ಟು ಕಷ್ಟದ ವ್ಯಾಯಾಮ ಮಾಡಿದ್ದಾರೆ ಲಿಲ್ಲಿ. ಹೈದರಾಬಾದಿನಲ್ಲಿ ರಶ್ಮಿಕಾ ಸೆಲೆಬ್ರಿಟಿ ತರನೇತುದಾರರ ಬಳಿ ತರಬೇತಿ ಪಡೆಯುತ್ತಿದ್ದರು. ಆದರೆ ಕೊರೋನ ಲಾಕ್ಡೌನ್ನಿಂದಾಗಿ ಅವರು ಮನೆಗೆ ಮರಳಿದ್ದು, ಸದ್ಯ ಮನೆಯಲ್ಲೇ ಫಿಟ್ನೆಸ್ ಕಾಯ್ದುಕೊಳ್ಳಲು ಅಗತ್ಯ ವ್ಯಾಯಮ ಮಾಡುತ್ತಿದ್ದಾರೆ.ರಶ್ಮಿಕಾ ಸದ್ಯ ಅಲ್ಲು ಅರ್ಜುನ್ ಜೊತೆ ಪುಷ್ಪ ಸಿನಿಮಾದಲ್ಲಿ ನಾಯಕಿಯಾಗಿ ನಟಿಸುತ್ತಿದ್ದಾರೆ. ಅವರ ಅಭಿನಯದ ಕನ್ನಡ ಸಿನಿಮಾ ಪೊಗರು ತೆಲುಗಿನಲ್ಲೂ ತೆರೆ ಕಾಣಲಿದೆ. ಈ ಚಿತ್ರ ಖರಾಬು ಹಾಡು ಇತ್ತೀಚೆಗಷ್ಟೆ ತೆಲುಗಿನಲ್ಲಿ ರಿಲೀಸ್ ಆಗಿದ್ದು, ಧೂಳೆಬ್ಬಿಸುತ್ತಿದೆ.